Here is a page extracted from Wikipedia that may contain CSS, HTML, and a lot of unformatted text.

Title: Grancha de Mazalcoraz
Content: A grancha de Mazalcoraz, d'a cual actualment nomás quedan bel ronal, yera una grancha situada en o camín de Magallón a Agón, y perteneixeba a lo Monesterio de Veruela.

Nombre 
Atros nombres en a Edat Meya estioron "Maçalcorach", "Macalcorach", "Maçalcoracx",
"Maçalcorag", "Maçalcorage", "Maçalcoraig", "Mazalcorach", "Mazalcoracx", "Mecalchorag" y "Meçalcorag".

I hai tres teorías d'a procedencia d'o suyo nombre: 
 que promana de l'arabe "manzil" (parador, aloix) y de "Qurays" = "lo parador d'os Qurays".
 que promana de l'arabe "manzil" (parador) y de l'arabe "alcor" (pueyo) = "lo parador d'o pueyo".
 que promana d'o nombre "Muza Alcorax", un miembro d'a familia d'os Banu Qasi.

Historia 
Estió donau per o rei Alifonso II d'Aragón en 1177 a lo Monesterio de Veruela a lo cual perteneixió dica 1785.

En él viviba una población musulmana dica que en os sieglos XVI y XVII se tresladoron a las morerías de Magallón y Borcha y nomás quedoron treballadors cristianos.

Durant a Edat Meya se producioron numerosas disputas entre Magallón y lo Monesterio de Veruela per cuestions de riego en a grancha de Mazalcoraz.

Referencias

Edificios de Magallón